
+457 LSI 


E TOIMETAJA VEERG 


eli korda aastas ilmudes on ajakirjal paratamatult pigem 
kroonika roll ja võimalus teada anda rohkem asjust, mis 
juba tehtud, ja vähem sellest, mis alles teoksil. Aga teh- 
tutki on tänavu olnud nii rohkesti, et taas kord on raske 
seda kõike ajakirja kaante vahele ära mahutada. 

Nii vääriks märksa pikemat lugu näiteks Tartus ajalooliselt metodis- 
tide paradiisiks kutsutud paigas seisva kirikuhoone kümnes sünnipäev, 
kus toimetajalgi oli õnn ja rõõm 18. novembril osaleda. Veel üks sünd- 
mus, mida sain kogeda tänu Tallinna koguduse segakoori tublidele 
lauljatele, kes ise sellele rõõmupäevale sõitsid ja taas ka sõpru kaasa 
kutsusid. Võiksin kirjutada teelolekust ja kohapeal kogetust, lauldud 
lauludest, kuuldud kõnedest, olgu kantslist või pärast ühise kohvilaua- 
osaduse ajal, pastor Priit Gregorios Tamme ja arhitekt Indrek Allman- 
ni meenutustest, heategevusmüügist ja kõigi Martade ustavusest, sün- 
nipäevatordist ja kaunist kellahelinast. Loodan siiski, et siia veeru juur- 
de ja esikaanele mahutatud pildid vähemalt osakese tolle sündmuse 
meeleolust lugejani toovad. 

Kümme korda kümnendat sünnipäeva tähistati aga samal pühapäe- 
val Kuressaares, kus 12. novembril (vkj 28. oktoobril) oli täitunud pü- 
hakoja pühitsemisest sada aastat. Olgu öeldud, et toona valminud 
ruum jäi kogudusele peagi kitsaks, mistõttu ehitati ki- 
rik 1921. aastal kolmandiku võrra pikemaks. Kogudu- 
se kasvataja ja laiendaja Martin Prikase sünnist aga 
möödus tänavu 19. novembril 135 aastat ning surmast 
9. septembril 70 aastat (loe ka 1k 7 ja 11). 

Nagu Tartus ühiselt laulsime: “Tänu koguduse eest, 
andestava armu eest, rahu eest siin maisuses, rõõmu 
eest kord taevastes.” 

SUPERINTENDENDILT HINNE 


Tänu olgu Jumalale 


“Tänu olgu Jumalale 
tema ütlemata suure 
anni eest!” 

2Kr 9:15 


eistes uue kirikuaasta al- 

guses, täname Jumalat 

Tema hoolitsuse ja kand- 

mise eest peatselt möö- 

duval 2012. aastal. Ad- 
vendiaja pühapäevad juhatavad 
meid jõuluaega, mil meenutame 
koos kristliku maailmaga Jeesuse 
tulekut inimeste keskele. 

Peatselt mööduv 2012. aasta oli 
Eesti Metodisti Kiriku jaoks hea ma- 
japidamise ja kümnise aasta. Kirikut 
ja kogudusi majandame hästi siis, 
kui kasutame meie kätte antud 
reaalseid ressursse heaperemeheli- 
kult ning otstarbekohaselt. Mida te- 
ha, kui vajadusi on rohkem kui va- 
hendeid? Siis seisavad meil ees tea- 
tavad ümberarvestused, mis aitavad 
jätkusuutlikult majandada ka eelole- 
vatel päevadel. See protsess on valu- 
line. Näeme taolisi tendentse nii 
Euroopas, Eestis kui ka Ameerikas. 
Majandusliku tõusu aeg on meid 
harjutanud elama paremini ning iga 
kärbe näib tagasilangusena. See va- 
lu tuleb aga üle elada. EMK-s on vei- 
di üle 1500 tunnistava liikme, kellest 
ilmselt mitte kõik ei anna kirikule 
kümnist. Kas selles olukorras on või- 
malik maksta korralikku palka 26 
pastorile ning hoida korras 24 kiri- 
kut ja kogudusehoonet? Ilmselgelt 
mitte. Seisame põhimõtteliste otsus- 
te künnisel. 

Tänan Jumalat ja iga annetajat nii 
kodu- kui välismaalt, kes on andnud 
oma osa, aidates meil teenimis- ja 


misjoniprojekte finantseerida, elekt- 
riarveid tasuda, pühakodasid re- 
montida ja ehitada ning pastoritele 
palka maksta. Viimased aastad on 
aga viinud kurvastava tõdemuseni, 
et välisabi osakaal kahaneb jätkuvalt 
ning kiiresti. Täna tuleb planeerida 
kiriku heaperemehelikku majanda- 
mist lähtuvalt nendest ressurssidest, 
mida siin kokku paneme. Kirikuva- 
litsus on algatanud majanduselu ko- 
misjoni kohtumised, kus on finants- 
küsimustega põhjalikult tegeletud. 
Kohalike annetuste osakaal on aas- 
tate lõikes kasvanud ja siinkohal ta- 
han tänada igat annetajat! Lisaks 
mitmele muule kitsaskohale tõdeme, 
et EMK pastorite palgasüsteem ei 
ole osutunud jätkusuutlikuks, sest 
me ei suuda välisabi kahanedes sa- 
mavõrra omaosalust suurendada. 
Kevadtalvisel pastorite osadus- ja 
õppepäeval pühendame ühe osa 
ajast diskussioonile palgasüsteemi 
tulevikuväljavaadetest. Kui iga me- 
todist tooks kogu kümnise kogudus- 
se, oleks majanduslik olukord tun- 
duvalt parem, ent mitte niisugune, 
mis veel kõiki rahuldaks. Seetõttu 
tuleb tõsta silmad finantsidelt kõrge- 
male. 

Usaldus Jeesuse vastu toob lootu- 
se ja seesmise rahu. Algkoguduse 
päevist võime näha, et jüngrid, olles 
välispidise surve ja tagakiusu all, 
olid ometi täis väge, mis ei pärine- 
nud neist endist. Nad palvetasid: 
“... Ja nüüd, Issand, vaata nende äh- 
varduste peale ja lase oma sulastel 
täie julgusega kõnelda sinu sõna, si- 
rutades oma käe haigete parandami- 
seks ning tunnustähtede ja imetegu- 
de sündimiseks sinu püha sulase 
Jeesuse nime läbi.” (Ap 4:29-30) 


Siin ei ole ei oma jõuetuse ega vä- 
lise lüüasaamise enesehalinat, siit 
leiame kindla soovi teha seda, mida 
Jeesus oli käskinud. Meie probleem 
peitub vahel selles, et oleme kaota- 
nud innukuse täie julgusega kõnelda 
Jumala sõna, ja oleme olnud kartli- 
kud sirutamaks oma käe haigete pa- 
randamiseks ning tunnustähtede ja 
imetegude sündimiseks Jeesuse ni- 
me läbi. 

Ärgu ähmastagu ei ajaline dis- 
tants Jeesuse päevadega ega meie 
kiriku väike liikmeskond ja finantsi- 
de nappus meid järgimast seda kut- 
sumust - julgusega kuulutada Juma- 
la Sõna päästmiseks igaühele! And- 
ku Jumal meile kogeda sama, mida 
kogesid usujulged jüngrid: “Ja nen- 
de palve järel kõikus paik, kus nad 
olid koos, ja nad kõik täideti Püha 
Vaimuga ja nad kõnelesid Jumala sõ- 
na julgesti.” (Ap 4:31) 

Metodistidena Eestimaal tahame 
kindlalt astuda nii apostlite kui ka 
John Wesley, Martin Prikase ja teiste 
usumeeste jälgedes ning sellega seo- 
ses kuulutame saabuva, 2013. aasta 
jüngerluse ja seesmise uuenemise 
aastaks. Andku Jumal igaühele sise- 
mist uuenemist, saamaks jätkuvalt 
täidetud usu ja Püha Vaimuga, ole- 
maks innukamad Jeesuse jüngrid 
Jumala kuningriigi laiendamisel 
Eestimaal ja maailmas. 

Õnnistatud Kristuse tulemise 
ootusaega ja rahulikke saabuvaid 
jõulupühi! 


TAAVI HOLLMAN 
superintendent 

EMK 105 


Võtame eeskujuks 


ja teeme samuti 


EMK tähistas 15. sep- 
tembril Tapa kirikus 
oma 105. sünnipäeva. 


iis aastat tagasi tähis- 

tasime pidulikult ja 

rohkete — külalistega 

Kuressaares oma kiri- 

ku 100. sünnipäeva. 
EMK 105. sünnipäeva kogunesime 
kirikuna tähistama Tapale, kuhu pi- 
dulisi oodati 15. septembri keskpäe- 
vaks. Tagantjärele seda suvelõpu 
laupäeva meenutades tärkab soe ja 
mõnus tunne — sünnipäevapidu oli 
südamlik, kodune ja tore. Mitte ehk 
nii pidulik ja suurejooneline nagu 
mõned aastad tagasi Kuressaares, 
mitte nii rohkete külalistega ja jagus 
seda ka üksnes üheks päevaks, aga 
seda enam andis see ehk meile enda- 
le võimaluse ja põhjuse nii tagasi kui 
ka edasi vaatamiseks. 

Ükski aastapäevakonverents ning 
tänujumalateenistus ei sünni kavan- 
damiseta ja plaanimiseta, nii et suur 
tänu korraldajatele. Olid ju ette val- 
mistatud ettekanded, slaidiprogram- 
mid, filmilõigud, helilindid. Piibe 
Piirma oli kujundanud sünnipäeva- 
logo ja tänuteenistuse kavalehe. Eri- 

(STTEKNADA 


Tapa kirik oli 15. septembril rahvast tulvil nii hommikuse ajalookonverent- 


si kui õhtuse tänuteenistuse ajal. 


lise hõngu andis päevale seegi, et ki- 
riku arhiivimaterjalide hulgast oli 
välja otsitud üks ajalooline laululeht 
- “Laulud Eesti Metodisti Kiriku ka- 
heksakümnendal juubelil 1987”, 
kust ka mõned laulud laulsime. Oma 
kava oli ära õppinud ülekirikuline 
ühendsegakoor. Ja küllap olid asja 
taas kord läbi mõelnud ka 
perenaised, kes piduliste 
kõhu toitlustamistelgis kül- 
laga ja lausa kolm korda 
supi, Salati, võileibade ja 
kookidega täitsid. 

EMK 105. sünnipäeva 
ajalookonverents algas Too- 
mas Pajusoo ettekandega 
Karl Kuumast. Selle põhiosa 
leiab huviline juba eelmi- 
sest, aastapäevaks ilmunud 
Koduteel numbrist. Küll oli 


konverentsil pikemalt kui ajakirjas 
juttu näiteks sellest, miks ja kuidas 
Karl Kuum oma jutlustajategevuse 
pärast ikkagi vangi sattus. Kõige pa- 
rema ülevaate sellest annab ilmselt 
järgmine, = superintendent Taavi 
Hollmani vahendusel toimetusse 
jõudnud väljavõte (mille kirjaviisi ole- 
me jätnud siinkohal suuresti muut- 
mata) Eesti Piiskopliku Metodisti Ki- 
riku Tapa koguduse protokolliraama- 
tust. Aleksander Kuum on sellele väl- 
javõttele omal ajal kirjutanud järgmi- 
sed saatesõnad: “See mälestuskiri on 
siis minu isast [Karl Kuumast] Tapa 
koguduse protokolliraamatu esimese 
lehe peale kirjutatud, kui ta Tapalt 
ära Pärnu läks. Siit saate juba isegi 
mõne küsimuse peale vastust, mis 
teid huvitab. Ma püüan ka teiste pea- 
le vasta nii palju, kui seda suudan ...” > 


Tervitus- ja tänusõnad edastas ka Leev Kuum. 


MÄLESTUSKIRI 


Piiskoplik Metodisti Kirik sai Tapa alevis 1912. a. 
asutud, üks aasta hiljem kui Kuressaare kogudus 
Saaremaal, mis 1911. a. sai asutud. Nii on siis 
Tapa kogudus esimine Eesti suurel maal. 


12. veebr 1912. a. läksin mina, Karel 
Kuum W. Tähe juhatuse järele 
Peterburgi Dr J. A. Simonsi juure ... 
Dr Simons käis 3 korda Tapal sak- 
ramenti jagamas, siis aga jäeti kõik 
vaimulik talitus minu hooleks. Varsti 
peale selle algas ka raske tagakiusa- 
mine kohaliku luteri õpetaja poolt. 
Kohalik politsei ülevaataja tuli ja 
keelas koosolekud ära. Minu hing 
aga ei võinud sellega rahule jääda ja 
mina pidasin koosolekuid ikka edasi 
ja juhtisin kogudust. Tehti kaebtus ja 
saadeti Tapa Rahu-kohtusse, kus 
mulle 25 rubla trahvi ehk kaks näda- 
lat aresti määrati. Mina saatsin 
kaebtuse Rakvere Rahu-kogusse 
edasi, kus ka mind vabaks mõisteti. 
Kõik see aeg pidasin aga koosolekuid 
edasi, kuid politsei ei võinud sellega 
leppida ja kaebas edasi Sinatisse. 
Aga ka seal mõisteti mind vabaks. 
Nüüd kaebas politsei uuesti Tapa Ra- 
hu-kohtusse, sealt edasi Rakvere Ra- 
hu-kogusse ja viimaks Sinatisse, kuid 
igal pool mõisteti mind vabaks. Ma 
pidasin kõik see aeg koosolekuid 
edasi. Jumal õnnistas tööd ka, ka ko- 
gudus kasvas vähe haaval. Nõnda 
läks edasi kuni suure maailma sõja- 
ni. Siis hakkas uus tagakiusamine. 
Tehti kaks protokolli. Esimene saade- 
ti Tapa Rahu-kohtusse, kus mind 


õigeks mõisteti, aga teine saadeti 
ühes valekaebtustega kubernerile ja 
viimane mõistis mind ilma järele 
uurimata ja ilma kohtuta kolmeks 
kuuks aresti. Määratud kolm kuud 
istusin Paide arestimajas, kus mind 
Jumal õnnistas, varjas ja trööstis, 
aga mind viletsat ka tööriistana 
pruukis vangide seas. Ja siis ja nüüd 
võin ainult tänada Tema Püha nime. 

Sel ajal, kui ma Paide arestimajas 
istusin, kaebas politsei Tapa Rahu- 
kohtus tühjaks mõistetud kaebtuse 
edasi Rakvere Rahu-kogusse, kus 
ma vangina ees käisin. Jällegi mõis- 
teti mind seal vabaks ja politsei kae- 
bas edasi Sinatisse. Nii oli siis minu 
asi kolmat korda Sinatisse antud, 
aga viimast vastust ei saanud enam 
kuulda, sest juba lükati ümber raud- 
ne Vene valitsus. “Ja nemad on ku- 
ningriigid ära võitnud,” on öeldud 
Hebrea 11. peatükis. Varsti kutsuti 
peale seda mind Rakvere Rahu-ko- 
gusse ja anti luba vabalt Jumala Sõ- 
na kuulutada, Halleluuja! Tapa ko- 
gudus sai ametlikult kinnitatud 
10. dets 1919. a. Rakvere-Paide Ra- 
hu-kogus. Sellega sai ta iseseisvaks 
koguduseks 35 täisliikmega. 

Sellest ajast saadik on paljud sise- 
mised ja välimised tormid püüdnud 
kogudust vapustada. Ta on pidanud 


Mälestushetk Karl Kuuma haual. 


palju vaeva ja viletsust läbi elama. 
Aga siiski on Jumal armuga aidanud 
seda “valu last” suuremaks ja tuge- 
vamaks kasvada ja on aidanud kõi- 
gist raskustest heldeste läbi. 

1912. a. kuni 1921. a. 2. juulini 
(seega 9 aastat) olen Tapa kogudust 
Jumala armust juhatanud. Aasta 
Konverentsil (1921. a.) Haapsalus 
määrati [mind] Pärnu linna kogudu- 
se vanemaks. Tapa kogudus ühes Si- 
muna haruga läheb Rakvere alla. 
Koguduse kooskäimine saab ikka, 
kui nad ise tahavad, minu majas ole- 
ma, seni kui nad kord omale ruumi 
saavad. Jumal õnnistagu vend 
Karlsoni tööd siin, kes minu asemele 
jääb, ja mind seal Pärnus. 

ka 

Karl Kuuma tegevusel peatus 105. 
aastapäeva konverentsil veel ka Olav 
Pärnamets, kelle konverentsiks ko- 
gutud materjal ulatus tema oma sõ- 
nul peaaegu poolesaja leheküljeni. 
Kõike seda teavet ei jõudnud ta ette 
kanda septembris ega mahuta me 
ühekorraga ka selle ajakirja kaante 
vahele. Küll kinnitab niisugune ma- 
terjalihulk veel kord, et Karl Kuum 
oli võimekas mees ning elas ja töötas 
aktiivselt oma eesmärkide elluviimi- 
se nimel. 


IW Toomas 

, Pajusoo aja- 
lookonve- 
rentsil Karl 
Kuumast 
ettekannet 
pidamas. 


Pos 

Pealelõunasse mahtus ka mäles- 
tushetk Karl Kuuma haual, kuhu jäid 
maha südamest tulnud palvesoovid, 
küünlad ja lillekimp. Eevi Uudeküll 
aga kõneles toimetajale, kuidas Karl 
Kuuma hauakivi tõttu jäi Tapa vana 
kalmistu ühel 1990. aastate alguse 
talvepäeval maatasa tegemata ... sest 
just see hauakivi osutus buldooserile 
üle jõu käivaks. 

Konverentsil osalesid ka Karl 
Kuuma pojapoeg Leev Kuum ja poja- 
pojapoeg Art Kuum. Oma lühikeses 
sõnavõtus avaldas Leev Kuum ka- 
hetsust, et mäletab nii vähe vana- 
isast, kelle surres ta oli üksnes kahe- 
aastane. Nii kuulis temagi konve- 
rentsil vanaisast uusi asju ja avaldas 
ühtlasi tänu, et kogudus on seda tea- 
vet au sees hoidnud. Karl Kuuma jä- 
reltulijate ring on täna 43-liikmeline 
ja Leevi sõnul toob vähemasti jõulu- 
aeg nad igal aastal kokku. “Karli ja 
Aleksandri vaimsus on meie peret 
hoidnud ...” kinnitas ta. 


Tapa 100 


Lisaks Karl Kuumale räägiti aja- 
lookonverentsil veel ka Tapa kogu- 
duse ajaloost ja kauaaegsest pasto- 
rist Endel Rangist. Nagu ütles super- 
intendent Taavi Hollman: “Täna või- 
me peatuda ja vaadata neid teid, kus 
on käinud meie eelkäijad. Tänu, et 
oleme võinud üle Eesti kokku tulla 
Tapale, kus sada aastat tagasi algas 
metodistlik kuulutus.” 

Tapa koguduse praeguselt pasto- 
rilt Joel Rangilt kuulsime ja tema näi- 
datud piltidelt nägime muu hulgas, 
kuidas Tapal käidi kaksteist aastat 
koos Karl Kuuma kodus ja veel ühes 
paigas praeguse haigla lähistel ning 
kuidas Tapa kirik ehitati valmis ühe 
aastaga ja pühitseti 17. augustil 1924. 
Joel Rang rääkis ka oma isast Endel 
Rangist, keda saime kuulda-näha 28 
minuti pikkuses intervjuus, mis an- 
tud 2000. aasta jõulude eel. 

Endel Rangi rolli oma elus meenu- 
tas ka praegu Tapal elav Lidia 
Žuravskaja, kes neli aastakümmet ta- 
gasi leidis Magadani kandis Jumala 
just Endel Rangi mõjul. “Ema palved 
saatsid Endli Siberisse, et üks hing 
saaks päästetud ...” jätkas õde Lidia 
oma emotsionaalses sõnavõtus ja 
lubas hilisemas jutuajamises oma 

kõnelemata jäänud mälestused Endel 
Rangist ajakirja jaoks kirja panna. 
, Ode Lidia 
Zuravskaja 
kõneles aja- 
lookonve- 
rentsil oma 
isiklikest || 
kokkupuude- | 
test Endel 
Rangiga kau- 
gel Siberis. 


Siinkohal saame aga avaldada 
mälestused, mille on toimetusele 
saatnud Raissa Beregovaja, EMK 
liige aastast 1979 ja Sillamäe kogu- 
duse pastori Vladimir Beregovoi abi- 
kaasa. Alustanud kirjakohaga Hb 
13:7 — “Pidage meeles oma juhata- 
jaid, kes teile on rääkinud Jumala 
sõna; pidades silmas nende elukäigu 
lõppu, võtke eeskujuks nende usk!” 
- jätkab ta nii: 

“2012. aasta septembris tähistasi- 
me EMK asutamise 105. ja EMK Ta- 
pa koguduse asutamise 100. aasta- 
päeva. Mulle isiklikult oli see juubel 
oluline tähis, sest ma tunnen Tapa 
kogudust juba üle 30 aasta ja käisin 
seal sageli sel ajal, kui pastoriks oli 
vend Endel Rang. Tahangi nüüd ja- 
gada lugejaga mõnda mälestust sel- 
lest vennast, jumalamehest. 

Meie pere tutvus Rangide perega 
1980. aastate alguses, kui kuulusime 
EMK Jõhvi kogudusse, kus minu isa, 
Nikolai Kirillovitš Ivannik, teenis ve- 
nekeelset osa. Mu isa ja vend Endel 
tutvusid Tallinnas aastakonverent- 
sil, mida juhatas vend Kuum, ja En- 
del kutsus meid Tapa kogudusse 
külla. Nii saime vend Endliga sõpra- 
deks ja hakkasime külastama Tapa 
kogudust. Need olid unustamatud 
kohtumised, paljud eakad Tapa ko- 
guduse liikmed mäletavad neid tä- 
naseni. 

Vend Endel oskas külalisi vastu 
võtta, läbi viia vaimulikku osadust, 
palvetada, korraldada vabaõhuüri- 
tusi. Aga kui Tapale asus elama suu- 
repärane vend ja evangelist Vladimir 
Šadski, ümbritses vend Endel teda 
tähelepanu ja hoolega. Endel tegi 
koos Vladimir Šadskiga Eestis evan- 
gelisti tööd. Sel ajal saabus Tapale 
külalisi paljudest endise Nõukogude 
Liidu linnadest. Endel võttis nad 


kõik vastu armastuse ja suure küla- 
lislahkusega. Ta armastas kõiki. Ja 
meie Jõhvist sõitsime ka sageli 
neile osaduskoosviibimistele. Ko- 
gu eluks on meelde jäänud Endli 
ja tema abikaasa Õie hõbepul- 
mapäev, mis oli unustamatu ning 
ilus osadus. 

Möödunud sajandi kaheksa- 
kümnendad aastad on sööbinud 
mu mällu kui rikkalikult õnnista- 
M tud aeg Tapa ja Jõhvi koguduses. 
Vaatamata keeldudele ja kitsenduste- 
le põles usklike süda armastusest Ju- 
mala ja üksteise vastu. Olime tihti 
osaduses, palvetasime ja evange- 
liseerisime ning vend Endel kui pastor 
ja vanem vend võttis neist üritustest 
osa ja õnnistas meid, noori usklikke. 
Tema näol säras alati naeratus, mis 
tõmbas ligi väga paljusid inimesi. Ja 
kui Jõhvi kogudust tabasid 1980. aas- 
tate lõpul raskused, tuli vend Endel 
esimesena meie kogudusele appi ega 
lasknud vene metodistide kogukon- 
nal hääbuda. Ta aitas kogudust alati 
ja kõiges. 

1990. aastate alguses sõitis mu isa 
perekondlikel põhjustel ära Ukrai- 
nasse ja pastoriks sai vend Armin 
Šapp. Oma tervise pärast ei saanud 
ta läbi viia ristimisi ning vend Endel 
sõitis alati rõõmuga kohale, et seda 
teha. Meenub üks ristimine, mida 
vend Endel toimetas. See sai teoks 
järve ääres, ilm oli külm ja vihmane, 
ristitavaid oli palju. Kui talitus läbi 
sai ja asjaosalised kiirustasid riietu- 
ma, astus minu juurde üks õde, sil- 
mad vees, ja hakkas kõnelema, et te- 
magi tahaks ristitud saada. Läksin 
vendade juurde, kus seisis juba üm- 
ber riietunud vend Endel, ja rääkisin 
selle õe soovist. Vend Endel oli rõõ- 
muga nõus, vestles õega, ning läks 
siis ja asus selga tõmbama oma mär- 
ga rüüd. Hea, et õele leiti kuiv rüü. 
Endel astus taas külma vette ja tali- 
tas ristimise. Too õde aga, Ljudmilla, 
on tänini Jõhvi koguduse liige. 

Kui hakkasime koos abikaasaga 
teenima Kundas, aitas vend Endel 
meid igati ja õnnistas meie tööd. Meie 
Vladimiriga omalt poolt püüdsime ik- 
ka vend Endliga ühendust pidada. 
Mitmeid aastaid, kuni tema kojukut- 
sumiseni, käisime Tapal ja aitasime 
vend Endlit vene töös. Mällu on sööbi- 


nud üks unustamatu olukord, mis annab hea ettekujutuse 
vend Endli olemusest. Saabusime kord Tapale teenistuse- 
le, mis möödus õnnistatult, nagu ka järgnev osadus. Kodu- 
teele asudes ei läinud aga auto käima, sest oli talv ja kõva 
külm. Seepeale istus vend Endel oma tillukesse autosse ja 
vedas meid pool tundi trossi otsas mööda Tapat. Kui auto 
lõpuks käivitus, olime Endlile abi eest väga tänulikud. Ta 
ei nurisenud kunagi ja lootis alati Jumala abile. Me tunne- 
me praegu väga puudust sellistest jumalasulastest, nagu 
oli meie armas pastor Endel Rang.” 

Endel Rang ise alustas oma mälestuste jagamist ka 
ajakirjas Koduteel pealkirja all “Elutee Jumala õndsaks- 
tegeva armu all”, aga jõudis kirja panna üksnes neli osa, 
mis ilmusid numbrites 3, 4, 6/2000 ja 1/2001. 


Tänuteenistus 

Õhtusel tänujumalateenistusel oli palju juttu sellest, 
kuidas püha usku saab edasi pärandada eeskuju kaudu 
ja seda ka 21. sajandil; kuidas meil tuleks võtta eesku- 
juks, kuidas meie eelkäijad on elanud, töötanud, jutlus- 
tanud. Olav Pärnamets meenutas tol päeval Aleksander 
Kuuma, Üllas Tankler rääkis Uno Külvistest ja Aleksandr 
Fjodorov oma äiast Georg Lanbergist. Tervituse ütles 
Enn Auksmann EELK-st. Superintendent Taavi Hollman 
tõi muu hulgas esile oma isiklikud kokkupuuteid Endel 
Rangiga, kes näiteks autoga sõites olevat armastanud 


EMK 105. sünnipäeva tänujumalateenistusel laulis 
ühendkoor. 


ümiseda vaimulikke laule. “Taevas oleks kui täitnud se- 
da autot,” meenutas Taavi Hollman. Ette loeti lastekes- 
kuse “Tähetorn” ja piiskop Christian Alstedi tervitused. 
Vaikusehetkega meenutasime juba kojukutse saanud 
EMK superintendente, piiskoppe, märtreid. 

Kui õhtuhämaruses koju hakkasime sõitma, kripeldas 
südames natukene, et nii paljud asjad jäid aja puudusel rää- 
kimata ja ootama järgmisi ajalookonverentse. Seda enam, 
et kõrvus kõlas superintendendi soovitus: “Võta eeskujuks 
ja tee samuti!” KÄRT JÄNES-KAPP 


PANNES TÄHELE NENDE ELUOTSA 


70 aastat tagasi hukkusid märtritena 
kolm EMK vaimulikku. 


MARTIN PRIKASK küüditati 1. juu- 
lil 1941. Süüdistusdokumentide hul- 
gas on tõend, et ta viibis vahi all 
Aleksandrovski vanglas. Lisatud on, 
et kohtuasjas asitõendeid ei ole. 
Prikase saatusekaaslaste nappide 
meenutuste kaudu teame, et ka Sibe- 
ri karmidel aegadel käitus ta oma 
kõrge ameti ja kutsumise vääriliselt. 

Martin Prikask kuulati viimast korda üle Irkutskis, 
kus nõuti surmanuhtlust koos kogu vara konfiskeerimi- 
sega. Talle pandi süüks Nõukogude-vastast tegevust ja 
tegutsemist sekti jutlustajana. 

NSV Liidu NKVD käskkirja 001618 alusel 21. novemb- 
rist 1941 anti kohtuasi edasi siseasjade rahvakomissari 
eriistungile. 12. augustil 1942 langetati otsus: Prikask 
Martin Ritsu p — maha lasta. Viimane sissekanne toimikus 
kannab kuupäeva 9. september 1942: 
Kohtuotsus täide viidud. 


VASSILI PRII saadeti 1. juulil 1941 
koos abikaasa Martaga kohtuväliselt 
välja Saaremaalt Pöide vallast Kesk- 
vere külast. Teel abikaasad lahutati ja 
Marta suunati Harku kinnipidamis- 


kohta, kus ta viibis üle kuu. Koju tagasi saabunud, leidis 
Marta eest tühja korteri, ära oli viidud kogu sisustus koos : 
riiete ja muu varaga. Vassili arreteeriti 8. augustil 1941 ja 
kohus mõistis ta 15. aprillil 1942 NSV Liidu SARK-i eri- 
nõupidamise otsusega Nõukogude-vastase agitatsiooni 
eest kolmeks aastaks Siberisse. Karistust kandis Vassili - 
Norillagis Irkutski oblastis. Ta suri Irkutski oblastis 
30. septembril 1942. 


PEETER HÄNG olevat kiriku aasta ° 
peakoosolekul Tallinna II kogudu- 
ses 24. veebruaril 1940 prohvetli- 
kult öelnud: “Elame vaimselt kesk- 
öö tunnil. Peame olema valmis ja : 
valvama.” 

Julgeolekuarhiivi materjalidest 
selgub, et 31. detsembril 1941 esitati 
Peeter Hängile süüdistus Nõukogude-vastases propagan- - 
das, mis seisnes selles, et ta oli jutlustaja Hänga külas, le- 
vitas usklike seas usulist kirjandust, mida hoidis kirikus, 
ahvatles kooliealisi lapsi kingitustega ning organiseeris 
pühapäevadel usulist õpetust. Kuna Peeter Häng oli see- 
ga riigile ohtlik, otsustati kasutada tema suhtes kõrgei- 
mat karistusmäära — mahalaskmine koos kogu vara kon- 
fiskeerimisega. Selline otsus langetati 16. veebruaril 1942 
Irkutskis. Arhiiviväljavõte näitab, et erinõupidamisel 22. 
aprillil 1942 mõisteti ta viieks aastaks tööparanduslaag- 
risse. Peeter Hängi vaevatud ihu aga ei pannud karmide- 
le elutingimustele vastu ja ta kutsuti igavikku Krasnojars- 
ki krais Norillagis 21. septembril 1942. jäi 

Foto: PRIIT GREGORIOS TAMM 


MEILT JA MUJALT 


Tartlaste kirikul uus kuub 


ktoobris 10-aastaseks saanud 
Tartu kirik läbis augustikuus 
fassaadiuuenduse. 

Kirik on kaetud polümeerkrohvi- 
ga, mida saab värske ilme säilitami- 
seks aeg-ajalt pesta, ent mis pikema 
aja järel siiski vajab üle värvimist. 
Tartu kogudus otsustas seda teha 
hoone 10. aastapäevaks. Neile, kel 
õnnestus pealt näha värvimisprotses- 
si, oli vahe vana ja uue kuue vahel sil- 
manähtav. 

Värvimistöid tegi Marko Aarna 
Tartu Salemi kogudusest, talle oli 
abiks pastor Priit Gregorios Tamm. 

KT 


Ühinenud Metodisti Kiriku 
meeste ühenduses 


-9. septembril peeti Nash- 
6.iieis (USA) ÜMK meeste 
ühenduse komisjoni (General Com- 
mission on United Methodist Men) 
järjekordne koosolek, kus meie 
keskkonverentsi esindas Tarmo Lil- 
leoja EMK Tallinna kogudusest. 

Koosoleku päevakorras olid mit- 
mesugused aruanded, juhtide valimi- 
ne järgmiseks kolmeks aastaks ning 
aastal 2013 toimuva, järjekorras 11. 
metodisti meeste kokkutuleku pla- 
neerimine. 

20-liikmeline juhatus valis presi- 
dendiks piiskop James Swansoni ja 
asepresidendiks piiskop Thomas 
Bickertoni. Neist esimene külastas 
paar aastat tagasi Eestit ja meenutas 
seda meeldejäävat reisi oma sõnavõ- 
tus väga positiivselt. 

Nashville'is asuva keskuse tegev- 
sekretär on Gil Hanke, kes juhib 7-liik- 
melist personali. Lisaks aitavad kesku- 
se tööd korraldada vabatahtlikud 
kaastöölised. Metodisti meeste kokku- 
tulek Ameerikas toimub kord nelja 
aasta jooksul, järgmisel suvel leiab see 
aset 12.—14. juulil Belmonti ülikoolis 
Nashville'is. Lisaks tuntud esinejate 
kuulamisele antakse võimalus osaleda 
18 töögrupis, mis on suunatud eri va- 
nuserühmadele. Oodata on umbes 
2000 osavõtjat. Plaanis on ka praktili- 
ne abi ligimestele: üheskoos pakitak- 
se 40 000 naela toiduabi puudust kan- 
natavatele ameeriklastele. 

Aruandeid esitati mitmete suurte 
projektide kohta, milles osalevad me- 
todistidest mehed. Näiteks jagati pro- 
jekti “Jõud teenida” (Strength for 
Service) käigus 460 000 hingehoidlik- 
ku raamatut (mis koostati juba Teise 
maailmasõja päevil) USA sõduritele, 
tuletõrjujatele, politseinikele ja pääste- 
teenistusele. Koolitust on saanud pal- 
jud skaudiliikumise ja meesteteenistu- 
se spetsialistid. Metodisti kiriku juures 
USA-s tegutseb 550 000 skauti ja pool 
neist kuulub peredesse, kel pole kon- 
takti ühegi kirikuga. Skaudiliikumise 
spetsialisti ülesanne on selgitada ko- 
halikule kogudusele, mil viisil aitab 
skautlus kogukonnani jõuda. Meeste- 
teenistuse spetsialisti ülesanne on lei- 
da tee meesteni väljaspool kirikut. Me- 
todistidel on oluline roll USA-s suurt 
kõlapinda saanud liikumises, mille 
eesmärk on leida mentorid seadusega 
pahuksisse sattunud lastele. Muu 
maailma osas avaldati toetust misjoni- 
tööle Vietnamis ja Filipiinidel. 

Meeste ühenduse tegevuseks vaja- 
likust rahast saadakse 25 protsenti 
ÜMK maailmateenistuselt, ülejäänu 
kogutakse annetustena. Lisaks tehak- 
se üheskoos palju vabatahtlikku tööd. 
Näiteks 2011. aastal osales 2067 va- 
batahtlikku farmides saagikoristusel, 
et aidata toidupuudust kannatavaid 
peresid USA-s. Kokkusaamise meele- 
olu oli lootusrikas, metodisti mehed 
on valmis oma usku Kristusesse välja 
elama nii sõnas kui teos. 

TARMO LILLEOJA 


Vaata ka veebilehte: www.gcumm.org 


Peeter Piirisilla 85. sünnipäeva 
tähistati Narva koguduses 30. 
septembril. 


Tallinna kogudus õnnitleb! 


10. 
12. 
12. 
18. 
18. 
22. 
10. 
13. 
19. 
24. 
30. 


oktoober — Marju Jasner 50 
oktoober — Marta Hokkonen 80 
oktoober — Reet Tammes 70 
oktoober — Vilja Ventsel 45 
oktoober — Evelin Kõrvits 40 
oktoober — Salme Karilaht 85 
november — Vilma Rihma 85 
november — Harry Välja 55 
november — Mati Mägila 65 
november — Valentina Kivi 75 
november — Signe Suur 50 


8. detsember — Kersti Raudsepp 45 


30. detsember — Ene Vaik 65 


Kirikuvalitsus õnnitleb! 


y 17. juuli — Raivo Nikiforov 40 


30. 
14. 


6. august — Kaupo Kant 40 
august — Boriss Zujev 50 
september — Peeter Piirisild 85 


7. november — Rudolf Siirak 85 
7. detsember — Urmas Rahuvarm 65 


Õnnitleme pulma-aastapäeval! 


5% 


28. okt — Eevi ja Arvi Lindmäe 50 


24. okt — Taavi ja Merle Hollman 20 


11. nov — Valentina ja Artur Põld 35 


Foto: TAAVI HOLLMAN 


Foto: RANDO METSAMAA 


Foto: perekonnaarhiiv 


Fotod: THEA KANT 


Šokolaadipidu 


pi I septembril peeti Võru koguduses šokolaadipi- 
edu. 

Peol, kus osales 15 last, kasutasime formaati, mida 
saab tellida Eesti Lastemisjonist. Sinna kuuluvad nii kut- 
sed-plakatid, lugu, mängu- kui ka meisterdamise ideed. 
Šokolaadipidu algas registreerimisega šokolaadiloteriile. 
Tegime mõned tutvumismängud ning seejärel rääkis pas- 
tor Kaupo loo ühe šokolaadivabriku kristlasest omani- 
kust, kelle tütar rajas taskupiibli ühingu. Loo põhjal toi- 
mus viktoriin. 

Põnevaimaks sai laste valmistatud väike šŠokolaadi- 
karp, mille nad pidid kellelegi armsale inimesele kinki- 
ma. Pidu lõppes ühiselt Juhhei laule lauldes, kasutasime 
laulmiseks ka ülistuslippe. Lapsed kogesid erilist Jumala 
ligiolu ning puudutust. 

THEA KANT 


MEILT JA MUJALT - INNI 


Talgud ja tee-ehitus Tallinnas 


septembriks kutsuti vabatahtlikke Tallinna ko- 
29. kiriku peatrepi korrastuspäevale. Üles- 
kutses oli öeldud, et kes ei saa tervet päeva kohal olla, 
tulgu lühemaks ajaks, aga tulgu kindlasti, sest tööd jagub 
kõigile. Lisaks lubati suurepärast võimalust osaduseks ja 
üksteise tundmaõppimiseks. 

Kui määratud päev käes, kogunes talgupäevale ligi vee- 
randsada meest. Meestele tegid süüa vaprad naised Velli 
Hollman, Heidi Pajusoo ja Anneli Rahuvarm. Töödega 
alustati kell üheksa ja lõpetati kell viis ehk tehtud sai päris 
korralik tööpäev. Üles võeti 50-60 ruutmeetrit kivisillutist, 
mille alus uuesti tihendati ja tasandati. Seejärel paigutati 
sillutisekivid oma kohale tagasi. 

Ka kiriku peatrepi vertikaalsed plaadid vajaksid uuesti 
kinnitamist ja puhastust, ent selgus, et need on paigalda- 
tud ebaprofessionaalselt, mistõttu puudus igasugune mõte 
neid tagasi panna. Järgmisel kevadel, kui Jumal lubab, 
võetakse ette trepi kapitaalremont. 

URMAS SASSIAN 


iti 1) 


TL 524 
Talgupäev tõi Tallinnas kokku hulga mehi! 


) 

Fotod: ANDRES KAPP 


| MEILT JA MUJALT 


Fotod: Räpina kogudus 


Tõeliselt vahva perejumalateenistus 


umala armastus on nii imehea. Seda paljudele tut- 

tavat laulu lauldi Räpinas perejumalateenistusel. 
Jumal kutsub lapsi enese juurde ning Tema südames 
on nende eest hoolitseda parimal viisil. Pereteenistus 
tähendab lapsi, kes täidavad rõõmukilgetega kogudu- 
se ruumid. 

Nii mõnelgi korral tekib tahtmine end kloonida, et 
jõuda ühtaegu trenni, sõbra sünnipäevale ja koju õppi- 
ma või raamatut lugema. Just selliste mõtetega läksin 
ka mina Jumala ette — kuidas saaksin pühapäeval kor- 
raga viia läbi jumalateenistust, tõlkida külla tulnud 
Yurit, meisterdada koos lastega ning mängida klaverit. 
Palvetasin ja lugesin Piiblist, et “küll mu Jumal täidab 
kõik teie vajadused oma rikkust mööda kirkusega Kris- 
tuses Jeesuses” (Fi 4:19). Usaldasin Jumalat ja tänasin 
Teda ette parimate lahenduste eest. 

Jumalal on tavaks rabada meid lahendustega, mida 
me ei oska ettegi kujutada. See näitab, et Jumal on 
kõikvõimas. Meile kingiti päiksepaisteline ilm, külali- 
sed Brasiiliast, Võrust ja Tallinnast. Minu osaks jäi vaid 
teenistuse läbiviimine ja jutluse nautimine. Jumal kin- 
kis meile parima pühapäevakooliõpetaja tädi Agnese 
Võrust, keda abistas meie enda koguduse noor Sten. 
Sõber Yuri, kes oli oma perega meil külas, jutlustas, ja 
teda tõlkis meie noor Mona. Kauni, hingestatud muusi- 
kaga teenis meid Peeter Tallinnast. See oli võrratu nä- 
dalavahetus, kus Jumal näitas meile, kui väga Ta meist 
hoolib. 

Usaldame 
Ju-malat, sest 
Tema teab, mi- 
da me vajame, 
enne kui Teda 
palume. 

ELE PAJU 


Yuri koos 
pojaga 

Emmekas Võrus 


õru koguduses on alates 2005. aastast vahelduva edu- 
Vi peetud osadust emadele ja väikelastele vanuses 
kuni kolm aastat, sest just selles vanuses lastega emad ki- 
puvad osadusest eemale jääma. 

Alustasime 2005. aastal, kuna koguduses oli sel ajal bee- 
bibuum: ühel aastal sündis koguduse tuumikgrupis ning 
sõprade seas kaheksa last. Laste kasvades muutus osadus 
rohkem väikelaste loovusringiks. Selles osaduses oleme te- 
gelenud esimesel poolel tunnil lastega, kombineerides nii 
mängu, laulu, liikumist kui lihtsat käelist tegevust, ning see- 
järel andnud mudilastele võimaluse mängida, et emad saak- 
sid jagada, kohvi juua, kuulata muusikat või palvetada. 
Üheks eriliseks ettevõtmiseks on olnud “beebipidude” kor- 
raldamine lapseootel naistele, keda oleme püüdnud üllata- 
da huvitavate tegevuste ja osadusega ning püüdnud varus- 
tada hädavajalikuga. 

Vahepeal, seoses ruumide remondiga, oli Emmekal 3- 
aastane paus, aga hetkel on see taas jõudu kogumas. Töö ei 
ole veel täie hooga käivitunud, kuid kutsume ka ajakirja lu- 
gejaid selle eest palvetama ning julgustame koguma noori 
emasid koos lastega Jumala kotta. 

THEA KANT 


Andmisrõõm on suur rõõm 


ii Tallinna kui Reeküla metodistid pidasid 11. no- 
Nati eriliselt meeles isasid. 

Nagu kirjutab Tallinna koguduse pühapäevakooli koor- 
dinaator Merle Hollman, tervitasid Tallinna koguduse pü- 
hapäevakooli lapsed isadepäeval kõiki isasid tervituslaulu- 
dega. 

Ta jätkab: “Selgus, et isasid-vanaisasid oli tulnud rohkem 
kui osati oodata, üle viiekümne! Ka lastejutlusele said lap- 
sed tulla isa käekõrval. Isa — see tähendab ju kindlust ja tur- 
vatunnet! Nii hea oli koos oma isaga seista Taevase Isa ees. 

Pärast jumalateenistust ja pühapäevakoolitundi olid 
kohvikusaalis ette valmistatud suupisted ja soojad pann- 
koogid. Üllatusena vaadati pilte isadest ja nende mitmesu- 
gustest ametitest. On vahva, et Tallinna koguduses on nii 
palju toredaid isasid, kes annavad head eeskuju ja elavad 
kaasa laste tegemistele. 

Aitäh kõigile, kes selle päeva õnnestumiseks kaasa aita- 
sid! Oli tore ja meeldejääv isadepäev! Olgu Taevaisa hoid- 
mas meie ja teie kõikide peresid!” 

Reeküla isadepäeva on toimetusele kirjeldanud Merlin 
Raev: “Selleks, et isasid rõõmustada, valmistasime koos pü- 
hapäevakooli lastega isadele vahvad kaardid ja laulsime 
ning lugesime luuletusi. Lisaks valmistasime üheskoos küp- 
sisetordi, mis kõigile väga maitses. Päev lõppes viktoriiniga, 
kus oma teadmisi said proovile panna nii isad, lapsed kui ka 
teised koguduseliikmed. Kõik need ettevõtmised rõõmusta- 
sid nii isasid kui ka lapsi endid, sest isad olid rõõmsad ülla- 
tuse üle ja lapsed said ise anda ja teha neile midagi head. 
Andmisrõõm on kõige suurem rõõm.” 

KT 


MEILT JA MUJALT - [IHN 


Reeküla koguduse arenguplaan toimib Kuresaares tähistati 


18. novembril kirikuhoone 
nnustatuna EMK arengu- ja rakendus- 100. aastapäeva. 


kavast, on Reeküla kogudus seadnud 
endale eesmärgiks koostada oma kogudu- 
se arengukava ja sellest lähtuv tööplaan. 

Esialgu küll hirmu tundes, mida see en- 
daga kaasa võib tuua ja kas sellel ka mingit 
tulemust on, võtsime oma koguduse liik- 
med kokku ja alustasime aruteluga. Tule- 
museks on põhjalik ja mitmekülgne töö- 
plaan, ülesannete jaotus ja innustunud ko- 
guduseliikmed, kes kõik saavad eri tööha- 
rudes kaasa aidata. 

Vajadustest lähtuvalt lisandusid meie ko- 
guduse tegevuskavasse uued tööharud: 
naistetöö, sotsiaaltöö, koolitused — esialgu 
küll üsna väikeses mahus, kuid algus on 
tehtud. 

Tööplaani lisandusid ka mitmed uuen- 
duslikud ideed, nagu näiteks kirikuaia pidu 
ja evangeelse suunitlusega toidutegemis- 
koolitus. 

Sihtide seadmine ja plaanide tegemine 
on andnud koguduseliikmetele uut indu ja 
energiat. Kui me ka kõike plaanitut kohe el- 
lu viia ei jõua, siis oleme tublid ka juhul, kui 
suudame teha üksnes pool “rehkendust”. 

Minu jaoks oli kogu selle planeerimise 
juures üks olulisemaid asju see, et kogudus 
muutus ühtsemaks - tegutseme koos sama 
eesmärgi nimel, igaüks panustamas vasta- 
valt oma oskustele ja võimalustele. Ja see 
ühtsus toimib ka igapäevaelus: kui kellelgi 
meist on mure või raskus, ei ole ta oma võit- 
luses üksi, vaid kogudus on kõrval palveta- 
mas, toetamas, julgustamas ja aitamas. 
Olen ka ise koguduse palvetuge, julgustust 
ja praktilist abi kogenud. Küll on hea teada 
ja tunda, et õed ja vennad Kristuses on kõr- 
val toetamas. 


Foto: arhiiv 


Fotod: RANDO METSAMAA 


MARJANA LUIST 


Metodistide puukiriku lugu 
Saarte Hääles 


ovembris oma sajandat sünnipäeva tä- 

histanud Kuressaare metodisti kirikust 
kirjutas ka Saarte Hääl, tehes seda nii 
12. novembril oma veebiküljel pealkirja all 
“100 aastat Karja tänava puukirikut: Värvi- 
ka ajalooga hoone Kuressaares” kui laupäe- 
vases trükinumbris. 

Artikli autoriks oli Saaremaa Muuseumi 
osakonnajuhataja Raul Salumäe, kes andis 
sellest ülevaate ka koguduse pühapäevasel 
teenistusel. 

Kure saare Oeladisfr palwemeja sisseõnnistamisel 28/2.1919. KT 


Foto: pastor Toomas Pajusoo erakogu 

NoorteNurk 


ugustikuisel noorteteenis- 

tusel kirjutas iga Reeküla 

noor südamekujulistele pa- 

berilehtedele kaks mitte- 

ristlase nime, kinnitades 
sellega otsust palvetada nende eest järg- 
neva kolme kuu jooksul iga päev. 

Novembrikuisel jumalateenistusel ja- 
gasime tunnistusi, kuidas meie palvevõit- 
lus on läinud. Kogesime, et kui hakkame 
aktiivselt palvetama, hakkab ka saatan 
aktiivselt tööle, et hingi mitte kaotada. 
Kolmekuuline palve on toonud nähtava 
muutuse mõningates inimestes, kelle 
eest oleme palvetanud, ning samas on 
see muutnud ka meie endi südameid - 
tunneme suuremat vajadust mittekrist- 
laste pärast palvetada. 

Novembris otsustasime, et kuigi olime 
andnud lubaduse palvetada nende ini- 
meste pärast kolm kuud, jätkame palve- 
tamist, kuni Kristuse võit nende elus ilm- 
siks saab. 


Palvevõitlus 
mittekristlaste eest 


MARJANA LUIST 


Foto: MARJANA LUIST 


MISJON -— 
teha või elada? 


Esimest korda kuulsin Eestist 2005. aastal ühel 
konverentsil Brasiilias kahe eestlase käest, kes 
olid esmakordselt külastamas minu kodumaad. 
Ma poleks iial arvanud, et üks viieminutiline jutu- 
ajamine muudab minu elu täielikult. Muidugi ei 
juhtunud nii ainult tolle jutuajamise tõttu, kuid see 
avas minu jaoks ukse — see oli minu kutsumine põ- 


Livia Telles 


juht tõdes ühtlasi, et hetkel pole Bra- 
siilial ühtegi vabatahtlikku. See vihje 
oli mõeldud mulle. Uurisin asja ning 


leva põõsa kaudu. 


etkel, kui Eestist kuul- 
sin, tundsin endas tär- 
kavat uudishimu, mis 
jäi ootama õiget aega. 
Säärane moment jõu- 
dis kätte kaks aastat hiljem, kui ma 

täiesti juhuslikult kuulsin kõrvalt Rio 
de Janeiro misjoniteenistuse juhi ja 
ühe eestlase telefonikõnet. Nad rää- 
kisid võimalusest käivitada projekt, 
mille raames saadetaks brasiillasi 
Eestisse ja vastupidi. Kuid misjoni- 


neli kuud hiljem maandusin Tallinna 
lennujaamas. Pean mainima, et välja- 
kutseid oli sel teel palju. Aga kui Ju- 
malal on meie jaoks kutsumus, avab 
Ta õigel ajal õiged uksed. 

Mul kulus kolm aastat, et lõpuks 
Eestisse kolida. Selle aja jooksul hak- 
kasin kõnealust projekti Rio de 


Janeiros reklaamima ning otsisin 
uusi vabatahtlikke, kes võiksid tulla 
Eestisse jutlustama, teenima ning te- 
gema mida iganes, et toetada Kristu- 
se kirikut. Kolisin Eestisse 2010. aas- 
ta detsembris, tulvil ideid, projekte, 
unistusi, visioone. Mul kulus kõikvõi- 
malikes valdkondades teenides kuus 
kuud, et mõista — asjad ei ole nii liht- 
sad, eriti kui kõigele lisaks on sul kul- 
tuurišokk, vaja ära õppida uus keel, 
sind ümbritseb uus sotsiaalne kesk- 
kond ja üleüldse on kõik su ümber 
uus. Tundsin end tihti nagu laps, kes 
õpib, kuidas asju tehakse. Kogesin 
stressi ja väsimust, kogu seda survet 
ja rõhumist, mille all see maa võis ku- 
nagi olla. Mu unistused, plaanid ja 
ideed hakkasid muutuma realistliku- 
maks. Vähehaaval hakkasin mõistma 
oma kutsumust siin — seda, mida Ju- 
mal üritas mulle nii väga õpetada, 
aga mina ei kuulanud. Ma pidin liht- 
salt tagasi astuma ja laskma Temal 
end õpetada. Ja ma olen selle eest tä- 
nulik. 

Kogu minu arusaamine “misjoni 
tegemisest” muutus ning avastasin 
rohkelt huvitavaid asju. Näiteks, et 
väljend “misjonit tegema” ei tähenda 
tegelikult midagi. Selle ainuke ees- 
märk on rahuldada meie edevust. 
Rääkida “misjoni tegemisest” on sa- 
ma mis rääkida “hingamise tegemi- 
sest”. Inimene hingab, sest muidu ta 
sureks. Inimene hingab kogu aeg, ka 
siis, kui magab. Ta hingab, sest see 
on eluliselt oluline. Hingamine on 
loomulik ning me ei mõtle “hingami- 
se tegemisest”, sest mõeldes millegi 
tegemisele, eeldame mingi oskuse 
olemasolu. See on nagu koolitöö või 
kodutöö tegemine. Samas ei nõua 
hingamine mingi erilise oskuse 


omandamist. Inimene hakkab hin- 


gama kohe pärast sündi. Ja misjonä- 
ri elu on uue sünni hingus. Kui saa- 
me tõeliselt uueks looduks, võtame 
vastu iga võimaluse elada välja mis- 
jonit ning seda nautida. See on kut- 
se uueks eluks, uueks mentalitee- 
diks ning uueks arusaamiseks sel- 
lest, mis puudutab elu ning olemas- 
olu. Meie olemasolu leiab oma ees- 
märgi Kristuses ning me näeme sel- 
gelt, et meil on misjon. Kui mõista- 
me, et igaühel meist on oma misjon, 
on misjonäri elu meie sees ning seda 
ei saa kustutada või alla suruda. 
Meie oma arusaamine sellest, kes 
Kristus on, viib meid misjonäri elu 
juurde. Nii nagu sündimine nõuab 
hingamist, nõuab uuesti sündimine 
misjoneerimist. 

Probleem peitub selles, et oleme 
selle perspektiivi kuidagi kaotanud 
ning hakanud uskuma, et misjonit on 
vaja “teha”. Niimoodi põlgame suuri 
võimalusi elada igal päeval Jumala 
kuningriigi heaks, sest eeldame, et 
me pole valmis, me ei tea, meil pole 
erilisi oskusi. Aga kui see, kes usub 
Kristusesse, on uus loodu, peame ot- 
sima võimalusi olla Kristuse sarnane 
läbi Püha Vaimu väe, kes elab meis. 
See teadmine tuleb meie igapäeva- 
sest käimisest koos Kristusega. 

Ma ei halvusta õppimise tähtsust 
misjonäri teel. Olen alati arvanud, et 
teadmised on õnnistuse allikas. Keel- 
te õppimine, lugemine, kursuste otsi- 
mine, uute ideede ning kontseptsioo- 
nide kuulamine ja omandamine loob 
aluse, et meie “teenimine” võiks para- 
neda keskkonnas, kus oleme või ku- 
hu meid tahetakse saata. Kuid me ei 
peaks mõtlema, et misjon on midagi, 
mida ühel päeval “teeme”. Olles ela- 
nud kaks aastat Eestis, teen ma siin 
seda, mida oleksin võinud teha üks- 


Telli kirikukesku: 


kõik kus. Kuulsin kord ühelt väga tar- 
galt naiselt, et “mission is all about 
do-be-do-be-do”. Sellega tahtis ta öel- 
da, et misjon seisneb teenimises (do) 
ja olemises (be). Kui suur tarkus! Ko- 
gu Eestis oldud aja jooksul, eriti see- 
tõttu, et kogen ikka veel keeletakistu- 
si, olen avastanud, et teenimine võib 
olla väga praktiline. Ja see on sama- 
moodi väljaspool kirikut. Ma ei jut- 
lusta iga päev, ei nõusta inimesi iga 
päev ning kohe kindlasti ei palveta 
koos inimestega iga päev. Kuid me 
peame hoolima igal päeval. Isegi kui 
olen täielikult patune ning eksin, võin 
siiski teenida teisi enda ümber väga 
lihtsate tegudega. 

Nende jaoks, kes unistavad misjo- 
näri elust, on see hoiatus. Kui sa üks- 
kord tunned tõe ära, teeb see su va- 
baks. Ent see ei tähenda, et sa oled 
vaba tegema mida iganes. Tihti tä- 
hendab teenimine ja teiste jaoks ole- 
mas olemine seda, et peame ohverda- 
ma selle, mida ise tahaksime. Oma 
“mina” allasurumine igal päeval on 
pidev distsipliin ning Püha Vaim võib 
meid selleks ette valmistada. 

Nüüd tean, et ma ei tulnud Eestis- 
se misjonit “tegema”. Ma tulin, et olla 
Kristuse suursaadik igal ajal. Ma tu- 
lin, et lohutada neid, kes nutavad, 
ning rõõmustada koos rõõmsatega. 
Ma tulin, et olla uus loodu ning tut- 
vustada seda kõigile, kes minust 
mööduvad. See on midagi, mida saa- 
me teha oma lihtsa eluviisi kaudu, 
ükskõik, kus oleme. Täna on mul Ju- 
mala armu tõttu võimalik elada Ees- 
tis, kuid tõde on see, et misjonäri elu 
ei sõltu geograafiast, vaid südamest. 

Õnnistagu Jumal meid kõiki. 


LIVIA TELLES 
Eesti keelde pannud Grete Lepa 

Foto: Koduteel 

| ORELIFONDIS 


Üks süda 
ja üks vaim oreliga 


Ul II] 
L] 
Metodisi Kiriku t — 

ORELIFOND 


Fotod: JOEL LOORIS 


Katrin Rosenblad, Peeter Rahuvarm ja Virve Soode orelisünnipäevakontserdil 28. oktoobril. 


Esimesed sügiskontserdid 


Orelikontsertide sügishooaja avas 
Tallinna kirikus 16. septembril 
organist Ene Salumäe. 

Kava keskendus kolmele autorile: 
Johann Sebastian Bach, Arvo Pärt ja 
Hugo Lepnurm. Teiseks soovis Ene 
Salumäe avada uue oreli kõlamaail- 
ma rikkused. Ja nagu on teinud kok- 
kuvõtte orelifondi tänaseks juba tee- 
neline kontserdiarvustaja Urve Aulis: 
“Meie orel tegi auga oma järjekordse 
eksami läbi.” Kontserdikülastajate 
seas oli ka Ene Salumäe õppejõud 


Koguduse vanempastor Olav Pär- 
namets ütlemas tänusõnu Ene Sa- 
lumäele. 

Sibeliuse Akadeemia päevil, helilooja 
ja organist professor Juhani Haapa- 
salo. Temal pidigi kombeks olema et- 
te hoiatamata oma õpilaste kontserte 
kuulamas käia, neid julgustada ja hea 
nõuga edaspidiseks edenemiseks 
õhutada. 

25. novembri kontserdil astusid 
üles organist Gustav-Leo Kivirand ja 
trompetist Samuel Jalakas. 

KT 


Esimene sünnipäev 


Oma oreli esimest sünnipäeva tähis- 
tas Hugo Lepnurme nimeline oreli- 
fond kontserdiga 28. oktoobril. 

Sel päeval anti võimalus üles as- 
tuda koguduse oma organistidel — 
Virve Soodel, Peeter Rahuvarmil ja 
Katrin Rosenbladil. Esitati Johann 
Sebastian Bachi, Sigfrid Karg-Elerti, 
Peeter Rahuvarmi, Georg Friedrich 
Händeli ning Wladislaw Zelenski 
orelimuusikat. 

Lühikontserdile järgnes ühine 
kohvilauaosadus, milliste korralda- 
misel on orelifondi aktiiv omanda- 


nud juba lausa professionaalse vilu- 
muse. Orelifond korraldada oli ka 
hommikune heategevuskohvik, mil- 
le annetused läksid veel katmata 
oreliehituse kulude katteks. Oreli- 
meistrile on jäänud tasuda veel 
12 000 eurot. 

KT 


Tallinna Metodisti kirikus Narva mnt 51 
28. oktoobril 2012 kell 17.00 


far 
Hugo Lepnurme 
mälestusoreli 


| SÜNNIPÄEVAPIDU 


Kavas 
Kontsert koguduse organistidelt 
ja sellele järgnev koosviibimine 
ning sõnavõtud kiriku kohvikus 


palume kaasa võtta midagi meelepärast ühisele : 


NUPUTAMIST 


TÕMBA PLIIATSIGA JOONED ÜLE NII, 


ET KÄTT PABERILT EI TÕSTA! 


2229200 $ 


KIRJUTA SIIA KÕIK 
TÄHED, MIS INGLI- 
TÜDRUK ON ENDA 
PEALE ÄRA PEITNUD. 


VIIVE JOONET 


MILLISE ILUSA JÕULU- 
LAULU PEALKIRJA SA 
NENDEST TÄHTEDEST 
MOODUSTADA SAAD? 


LASTEJUTT 


LasteLaegas 


Ütle lahenduseks saadud sõnu kiiresti 
ja mitu korda järjest! 


Koostanud MARGIT EHANDI 


Kallilt ostetud lambid 


Ühel kaunil suvepäeval käisid mul kü- 
las lapselapsed. Korraga märkas poja- 
poeg üleval kapiserval lampi, mis oli 
pisut ebatavalise kujuga. Ta vaatas 
lampi ja küsis: “Kas see põleb ka?” 

“Põleks küll, aga pole juhet ja pata- 
reid on ka vanad,” vastasin mina. 

“Kuule, vanaema! Ostad kalli raha 
eest lambi ja nüüd pole sellest midagi 
kasu!” ütles pojapoeg ja pani lambi ta- 
gasi oma kohale. 

Õhtul, kui külalised olid lahkunud, 
läks mu pilk taas sellele õnnetule lam- 
bile ja mulle meenus lapselapse ütle- 


mine kasutult seisva lambi kohta. Ja 
äkitselt oleks nagu raamatust võetud 
jutustus minu silme ette kerkinud. Mul 
tekkis tunne, et meie ise olemegi nagu 
lambid, mis on küll kallilt ostetud, aga 
vahel ei põle nagu vaja. Kas meil on 
juhe või ühendus oma toiteallikaga — 
oma Jumalaga? Ma arvan, et palveta- 
mine on see, mis annab vajaliku ühen- 
duse ja mille kaudu saavad meie akud- 
patareid laetud. Kandkem siis hoolt, et 
me ei oleks kasutud lambid, kellel pole 
juhet ja kelle patareid on tühjad. Me 
oleme ju kallilt ostetud! (E 

NÕUANDENURK 


Kuidas 


hakkama 
saada leinaga? 


“Kas keegi juhuslikult kuulas 
raadiot läinud aasta viieteist- 
kümnendal oktoobril? Kas 
keegi kuulis, kuidas seal loeti 
teadet ühest kadunud poi- 
sist? Raadios öeldi nõnda: 
Stockholmi politsei otsib 
üheksa-aastast Bo Vilhelm 
Olssonit, kes juba üleeile kell 
18.00 kaduma läks oma ko- 
dust Upplandi tänav 13. /.../ 
Jah, nõnda nad tookord ütle- 
sid, kuid nad ei saanud 
ilmaski teateid Bo Vilhelm 
Olssonist. Ta oli lõplikult ka- 
dunud. Keegi ei saanud ku- 
nagi teada, kuhu ta kadus. 
Seda ei tea mitte keegi. Mitte 
keegi peale minu. Sest mina 
ise olen Bo Vilhelm Olsson 
/...( Oleksin soovinud, et 
Benka sellest teada saaks. /.../ 
Sest oleks tõesti vahva, kui 
Benka saaks teada kõigist 
neist tähelepanuväärsetest 
asjadest, mis minuga on va- 
hepeal juhtunud. Siis võiks ta 
ju helistada politseiameti tea- 
betalitusse ning teatada nei- 
le, et Bo Vilhelm Olsson, kel- 
le nimi on tegelikult Mio, on 
kindlas kohas Kaugel Maal 
ning et tal on hea, nii otsatult 
hea oma kuningast isa juu- 
res.” 

(Astrid Lindgreni 

“Mio, mu Mio”) 

ugesin ühest vanast lau- 

likust mõtet, et paljud 

inimesed elavad väga 

vanaks, mõned aga lah- 

kuvad elust keskeas ja 
mõned juba väikeste lastena, kuid 
me ei mõista alati, miks see nii on. 
Kahjuks tuleb kaotusi ette kõigi 
elus. Kui oled kaotanud lähedase ja 
armsa inimese, sõbra või pereliikme, 
siis võivad tunded olla üsna segased. 
Keegi on öelnud, et armastuse hind 
on lein. See tähendab, et igatseme 
kedagi just selle pärast, et ta on mei- 
le väga armas. 

Leina ajal võime kogeda mitmeid 
tundeid — tuimust, kurbust, ükskõik- 
sust, viha, igatsust, valu, segadus- 
tunnet. Tegelikult aga on leina ajal 
loomulik tunda ka rõõmu ja rahu, nt 
sõprade ja lähedaste toetusest, ilusa- 
test mälestustest, mis lahkunud ini- 
mesega seonduvad, ja veel paljustki 
muust. Võib tunduda üsnagi kum- 
maline, et elu ilma armsa inimeseta 
liigub omas rütmis edasi — päev al- 
gab ja lõpeb, kohustused on endiselt 
samad ning ka inimesed meie kõrval 
jätkavad elu vanas rütmis. 

Mõnikord võivad leina ajal tun- 
ded nii tugevad olla, et ei oska nen- 
dega midagi peale hakata - vahel tu- 
leb armsale inimesele mõeldes või 
täiesti niisama silma pisar, võib 
juhtuda, et koolitunnis on raske 
keskenduda (mõtted rändavad ringi) 
või ei paku lemmiktegevus enam nii 
palju rõõmu kui enne. Kuidas nende 
tunnetega toime tulla? 

Kuna lein on loomulik reaktsioon 
kaotusele, siis ei saa sellega seotud 
tunnetest lihtsalt niisama lahti. 


Ometi on kasu sellest, kui püüda 
neile tunnetele otsa vaadata, neid 
väljendada (läbi sõnade või tegevus- 
te) ja nendega omas rütmis tegeleda, 
just siis, kui selleks valmis oled. 

Vahel on hea kellelegi oma tunne- 
test ja mõtetest rääkida, võib-olla ka 
meenutada ja jagada mõnda toredat 
seika, mis seostub lahkunuga, või 
vaadata vanu pilte koos veedetud 
ajast. Ka tunnete ja mõtete kirjapa- 
nemine on hea, sest see aitab enda 
sees korda luua. Võib-olla tahad 
mõtted lihtsalt nii, nagu nad tekivad, 
paberile panna, või kirjutada lahku- 
nule kirja - öelda talle, mida praegu 
tunned ja mõtled või mida oleksid 
tahtnud talle veel öelda? Mõnikord 
toob leevendust ka liikumine, muu- 
sika ja kunstiga tegelemine — jooks- 
mine, jalutamine, laulmine, tantsi- 
mine, joonistamine või mõni muu 
südamelähedane tegevus. 

Armsa inimese kaotus võib tekita- 
da ka palju küsimusi — kas ta teadis, 
kui kallis ta mulle oli, miks ta pidi su- 
rema, mis temast pärast surma edasi 
saab. Neile ja ka teistele küsimustele 
ei ole kindlasti kerge üheselt vastata. 
Ometi võib neid arutada pere ja sõp- 
rade ringis, kui nood selleks valmis 
on, või miks mitte ka pastori või pü- 
hapäevakooliõpetajaga. 

Kristlastena usume, et inimesel 
on hing, mis pärast surma läheb Ju- 
mala juurde, kes meid armastab. See 
annab meile ka lootust, et meile 
armsate inimestega on kõik korras, 
ja julgust, et surma ei ole vaja karta. 


HELEN TUULIK 
EELK Kaarli kogudus 


KIRIKUELU HIIS 


Keskkonverents valis Euraasia piiskopi 
ja kinnitas rootslaste lahkumise 


18.-21. oktoobril peeti Kaunases 
Uhinenud Metodisti Kiriku Põhja- 
Euroopa ja Euraasia Keskkonve- 
rentsi korraline istung, mille ühen- 
davaks mõtteks oli “See juba tär- 
kab” (Vaata, mina teen hoopis uut: 
see juba tärkab, kas te ei märka? 
Jesaja 43:19) 


Keskkonverentsi toimumispaigaks oli Kaunase Park 
Inn hotell. Kokku kogunes 64 delegaati, lisaks külali- 
sed, teiste hulgas piiskopid Charles N. Crutchfield, 
Patrick Streiff, Rosemarie Wenner ja Rüdiger Minor. 
Meie aastakonverentsi esindasid Taavi Hollman, Tar- 
mo Lilleoja, Thea Kant, Meeli ja Üllas Tankler. Seoses 
uue Euraasia piiskopi valimistega oli konverentsi ter- 
vitamas ka Venemaa Protestantide Assotsiatsiooni 
peasekretär Vladimir Samoilov. Istungeid juhtisid 
piiskopid Hans Växby, Christian Alsted ja Charles N. 
Crutchfield. 

Olulisteks aruteluteemadeks olid piiskoppide ja ilmi- 
kute aruanded. Esimese valmistasid ette piiskopid 
Alsted ja Växby, teise ilmikliige Rebekka Steinvig Taani 
Metodisti Kirikust. Mõlemad on inglise keeles kättesaa- 
davad veebiaadressil www.umc-northerneurope.org. 

Keskkonverentsi töökeeleks oli inglise keel, venekeel- 
setele delegaatidele pakuti ka sünkroontõlget. Istungite 
töökorralduses võeti kasutusele mõned uuendused. Ni- 
melt oli iga delegaadi hääletuskaart varustatud suure 
numbriga, mis võimaldas sõnavõtjate isikud kiiresti tu- 
vastada. Töö ja hääletuste kiirendamiseks jagati dele- 
gaadid nelja nn fookusgruppi, milles toimus päevakorra- 
punktide põhjalik arutelu. Hääletuseks esitati plenaaris- 
tungile juba gruppide töötulemused ja seal formuleeri- 
tud otsused. 


Hetk Rootsi metodistide lahkumisteenistuselt. 


Vasakult esimene — piiskop Hans Växby, teine — järgmine 
Euraasia piiskop Eduard Khegay, neljas — emeriitpiiskop 
Rüdiger Minor. 


Lisaks jooksvate küsimuste arutamisele (komiteede 
aruanded, kirikukorra parandusettepanekud, eelarved 
jne) leidsid aset mitmed erakordsed sündmused. Esiteks 
valiti Euraasia metodisti kirikule ajaloo esimene koha- 
likku päritolu piiskop. Kandidaate oli kolm: Lydia 
Istomina, Sergei Nikolaev ja Eduard Khegay. Kõik kolm 
esitasid oma nägemuse piiskopi rollist ning vastasid kü- 
simustele. Valituks osutus kohe esimeses voorus Eduard 
Khegay, kes võtab üle ameti seniselt ÜMK Euraasia piis- 
kopilt Hans Växbylt. 

Teiseks kinnitas keskkonverents Rootsi metodistide 
otsuse ühineda uue loodava kirikuga, kuhu hakkavad 
kuuluma lisaks metodistidele ka Rootsi baptistid ja mis- 
jonikirik ning mille nimetuseks saab Ühine Tulevik. Ühi- 
neda ei otsustanud kaks kogudust ja kuni kakssada me- 
todisti maa eri piirkondadest. Nemad kuuluvad edaspidi 
Soome rootsikeelse aastakonverentsi koosseisu. 

Nii sisaldas keskkonverentsi päevakord ka mitu pidu- 
likku ja emotsionaalset sündmust: Rootsi metodistide 
lahkumisteenistust, piiskop Hans Växby teenistuse tun- 
nustamist ja uue Euraasia piiskopi Eduard Khegay ame- 
tissepühitsemist. 

Pidulikud jumalateenistused peeti Kaunase Šanciai 
kirikus. See enam kui sada aastat vana metodistide kiri- 
kuhoone tagastati 1996. aastal kogudusele ning taastati 
pühakojana. Koguduses on praegu üle saja liikme ning 
pastoriks meie seminari vilistlane Remigijus Matulaitis. 

Eesti aastakonverentsi hakkavad järgmisel neljal aas- 
tal esindama delegaatidena Taavi Hollman ja Meeli 
Tankler, asendusliikmetena Üllas Tankler ja Thea Kant. 


TARMO LILLEOJA 

Fotod: Taavi Hollman 


II VÄIKEGRUPITÖÖ 


Tallinna koguduses räägiti 9. septembril rohkesti väikegrupitööst. 


Jutlus 


JUMALA ARM 
JA ÕNNISTUSED 


EIVIN TOODO 


Sest kus kaks või kolm on minu nimel koos, 
seal olen mina nende keskel. 


Mt 18:20 


Tulge minu juurde kõik, kes olete vaevatud ja 
koormatud, ja mina annan teile hingamise! 


Mt 11:28 


lles juba üle kümne 
aasta seotud Alfa-kur- 
suse tööga, aga ka 
mitmete teiste palve- 
ja osadusgruppidega, 
olen märganud teatud seaduspära- 
susi, mis korduvad aastast aastasse, 
kursusest kursusesse. Nende sea- 
duspärasuste olulisemad märksõnad 
on Jumala arm ja õnnistused. On 
suur eesõigus ja õnnistus olla kaasas 
töös, kus Jumal inimesi muudab. 
“Mina pole mingeid erilisi patte 
teinud, minul on kõik hästi!” ütles 
üks eakam inimene kord mulle Alfa- 
kursuse arutelul. “No mina olen küll 
nii patune, et Jumalal pole minusu- 
gusega miskit peale hakata!” on lau- 
se, mida olen korduvalt kuulnud 
kord kahetsusvarjundiga, kord pil- 
ke, kord koguni uhkusenoodiga hää- 
les. Ometi, vaatamata oma vastuväi- 
detele, istuvad need inimesed juba 
mitmendat pühapäeva ümber Alfa 
arutluslaua, kuulates teisi ja avalda- 
des arvamust vaimulikel teemadel. 
Need on inimesed, kes seni pole osa- 
nud end kirikuga seostada. Mõte ki- 

riku külastamisest väljaspool jõulu- 
aega tundub neile lausa kohatu. Aga 
läheb veel mõni nädal ja needsamad 
inimesed arutlevad juba pühapäeva- 
hommikuse jutluse teemal! 

Millist vägevat tööd me teeme, 
võiks siinjuures mõelda ... Aga tege- 
likult? 

Alati, kui grupitöö lõpeb, olen pa- 
lunud õnnistust töös osalejatele, 
pakkudes inimestele, kes ei soovi 
palves osaleda, võimaluse eelnevalt 
lahkuda. On märkimisväärne, et 
kümne aasta jooksul pole keegi lah- 
kuda soovinud. Vastupidi — esile on 
tulnud eestpalvesoove, mida muidu 
kirikuvõõraks peetud inimestelt 
oodata ei oskaks. 


Kes või mis on see keegi, kes 
toob need inimesed ikka meie osa- 
dusse (tagasi)? 

“Sest kus kaks või kolm on minu 
nimel koos, seal olen mina nende 
keskel.” See on üks kirjakoht, mida 
üsna tihti loeme ja kuuleme, tead- 
vustamata ehk selles antud tõotust — 
nimelt Jumala kohalolu tõotust. Kui 


tihti koguneme, et palvetada ükstei- 
se eest väljaspool koguduse jumala- 
teenistusi? 

Alfa oluline osa on teisel pool sei- 
na kogunev palvegrupp, kes kogu 
kursuse vältel kõiki osalejaid palve- 
kätel kannab. See palvegrupp teeb 
tööd, mis avab Jumala õnnistuse tih- 
ti väga uuel ja eredal moel, liites nii 
palvetajaid endid kui ka kõiki, kes 
Alfa-ruumis igavikulistel teemadel 
arutlevad. Ikka ja jälle olen pidanud 
tõdema, et Jumala Vaimu puudumi- 
sel oleks meie arutelu igav ja vaeva- 
line. Jumala kohalolu aga annab tih- 
tilugu vaikselt vastuse inimeste küsi- 
mustele, mis sageli on nende süga- 
vas sisemuses ja mida nad teinekord 
väljagi pole söandanud öelda. 

EMK tänavuse suvekonverentsi 
peateema oli “Ja mina annan teile 
hingamise”. Minu jaoks oli mõneti 
ootamatu, et korraldajad olid kirja- 
koha illustreerimiseks lähenenud 
sellele lausa sõna-sõnalt: ühes toas 
oli üles seatud lõõgastustuba mas- 
saaži ja kõikvõimalike iluhoolduste 
tarvis. Ootamatu oli mõte, et Jumal 
tahab meile pakkuda hingamist, ja 
seda mitte üksnes vaimselt, vaid ka 
füüsiliselt. 

Tean oma elust, kui raske on tulla 
välja nii vajalikest toimingutest ja 
leida aega kas või niipaljukest, et 
väikese grupiga vahel palvetada ja 
Piiblit uurida, võtta vastu hingamist 
Jumalalt. On erakordselt vabastav ja 
kergendav tõdeda, et liigne töökus ja 
tublidus pole Jumala ainus eesmärk 


meie elus — seda on ka hingamine. Ja 
loomulikult on iga inimese jaoks olu- 
line võimalus arutleda just temale 
kõige põletavama küsimuse üle. 
Need on kindlasti faktid, mida saa- 
tan püüab meie eest varjata, et meid 
ühisest palvest eemale peletada, jät- 
tes meid ilma osadusega kaasneva- 
test õnnistustest. 

Tuntud — baptistipastor Joosep 
Tammo, kes on aastaid ka kooliõpeta- 
jana töötanud, rääkis kord, et parim 
viis õpilaste tähelepanu köitmiseks 
on öelda välja mõni ilmne faktiviga. 
Kohe leidub klassis keegi, kes õpeta- 
jat parandama tõttab, ja dialoog ongi 
loodud. Grupitöös olen kogenud, et 
juhused, kus ise säärast meetodit 
olen vajanud, on siiski harvad. Inime- 
sed, olgu kristlased või täiesti usuvõõ- 
rad, on tulvil mõtteid, arvamusi ja kü- 
simusi, mida teistega jagada. Mitme- 
suguseid arvamusi on koguni sel 
määral, et kuuldavasti arutatakse 
hommikuse jutluse sisu tihtilugu 
omavahel telefoni lühisõnumite kau- 
du. Eks seegi ole omamoodi grupitöö. 

Nagu näeme, on osadus oluline ja 
ülesehitav nii inimestele, kes veel 
täiesti usuvõõrad (näiteks Alfa-kur- 
sus), kui ka inimestele, kes juba aas- 
taid usus (mitmesugused Piibli-uuri- 
mise grupid, palvegrupid). Grupitöö 

on isikliku usuelu ning koguduse ju- 
malateenimise oluline osa, ning na- 
gu ka paljud asjatundjad on öelnud — 
koguduse elu oluline tugisammas. 


Missioonile ustavalt 

Lõpetuseks veel üks mõte, mida 
kuulsin kord ühes väikeses maako- 
guduses. Jutluse aluseks oli kirja- 
koht Markuse 2:4: “Ja kui nad rahva- 
hulga tõttu ei saanud teda tuua Jee- 
suse lähedale, võtsid nad katuse 
sealt kohalt lahti, kus ta oli, ja teinud 
augu, lasksid alla kanderaami, millel 
halvatu lamas.” 

Alati, kui sellest kirjakohast rää- 
gitakse, tuuakse esile kandjate usku. 
Mõte, mida rõhutati tolles jutluses, 
oli aga toojate ustavus. Nad ei pelja- 
nud suuri rahvahulki ega võõrasse 
majja lausa katust lõhkudes sisse 
tungida. Nad ei jätnud halvatut poo- 
lele teele mõttega, et küll Jeesus 
aitab, kui ta seda soovib. Ei, nad läk- 
sid oma missiooniga lõpuni. Nad 
olid ustavad. 

Lisaksin siia omalt poolt veel ühe 
tähelepaneku — näeme selles situat- 


Järgmises numbris samal teemal: 


sioonis ka meeskonnatööd. Ühel me- 
hel oleks olnud raske halvatut kan- 
da, ta vajas selleks teiste abi. Abi 
kandmisel, aga kindlasti ka julgus- 
tust. Palju lihtsam oleks olnud ju 
ühineda üldise rahvasummaga, et 
vaadata kõrvalt, mida huvitavat Jee- 
sus järgmiseks ette võtab. Kandjad 
valisid võimaluse osaleda üheskoos 
Jeesuse teenimises, tuues rohkesti 
õnnistust nii halvatule, ümbritsevale 
rahvale kui iseendile. 

Kui paljud meist vajaksid täna 
hingamist Jumalas, et keegi nende 
eest grupiosaduses palvetaks? 

Kui palju on meie ümber täna ini- 
mesi, kes vajaksid Jeesuse ette too- 
mist, kuid keda me üksinda palves 
kanda ei jaksa? 

Kui palju on teie südames ka 
praegu esile tõusmas mõtteid, mida 
tahaksite tingimata teistega jagada? 

Jumal on need võimalused ava- 
nud. Ka meie koguduses. Järgigem 
siis tema kutset. “Sest kus kaks või 
kolm on minu nimel koos, seal olen 
mina nende keskel.” 

Aamen 


INNA VÄLJA: Väikegrupid — mis ja miks? 
ANNE SALURAID: Grupitööst läbi isikliku prisma 


Telli KODUTEEL aastaks 2013! 


ajakirja tellida. 


näiteks postkontorist. 


Tellimishind 10 eurot, SÕBRATELLIMUS* - 
ajakiri endale ja sõbrale — 14 eurot! 


Tellimuse eest saab tasuda pangaülekandega: Eesti Metodisti 
Kiriku ARVELDUSARVE SEB panaas on 10052004731009, 
lisada märksõna KODUTEEL ja aadress, kuhu soovite 


TELLIDA SAAB KA EESTI POSTI VEEBILEHE KAUDU 
või lähimast ajakirjanduse tellimispunktist, 


* Sõbratellimust saab vormistada ainult toimetuse kaudu! 

